Nafarroako Parlamentuko Mahaiak, 2022ko martxoaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Oinarrizko Osasun Laguntzan Internet bidezko hitzordu-eskaera egiteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko martxoaren 14an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

SER Navarra irratian martxoaren 3an egindako elkarrizketa batean Iruñeko Osasun Barrutiko Oinarrizko Osasun Laguntzako kudeatzaile berriak adierazi zuen Internet bidezko hitzordu-eskaera ahalbidetuko zela. Internet bidezko hitzordu-eskaera, profil profesionalaren araberakoa, orain dela hamar urte baino gehiago ezarri zen Nafarroan. Pandemiarekin batera blokeatu egin zen eta irisgarritasunerako hesi bat izan da.

1- Noiz blokeatu zen hitzordua Internet bidez eskatzeko aukera Oinarrizko Osasun Laguntzan? Une horretan Internet bidezko hitzordu-eskaerarako modalitateren bat mantendu al zen?

2- Noiz berreskuratu zen hitzordua Internet bidez eskatzeko aukera erizaintzarekin?

3- Martxoaren 3an, herritarrek aukerarik al zuten Oinarrizko Osasun Laguntzan medikurako kontsultarako internet bidez hitzordu-eskaera egiteko? Baiezkoan, noiztik? Ezezkoan, noizko aurreikusten du Osasun Departamentuak aukera hori eskaintzea herritarrei?

Iruñean, 2022ko martxoaren 7an

Foru parlamentaria: Cristina Ibarrola Guillén